ΓΡΑΠΤΗ ΕΡΩΤΗΣΗ P-0396/03

υποβολή: Hugues Martin (PPE-DE) προς την Επιτροπή

(10 Φεβρουαρίου 2003)

Θέμα: Συμφωνία σύνδεσης ΕΕ/ Χιλής

Η Ευρωπαϊκή Ένωση και η Χιλήπέγραψαν προσφάτως συμφωνία σύνδεσης(1) η οποία φέρεται ως η πλέον καινοτόμος και ευρεία συμφωνία που έχει συναφθεί ποτέ με μηποψήφιο για την ένταξη κράτος.

Στα πλαίσια της εν λόγω συμφωνίας σύνδεσης, η Επιτροπή διαπραγματεύθηκε απευθείας συμφωνία σχετικά με τα κρασιά και τα οινοπνευματώδη, συγκεκριμένα δε τις συγγραφέςποχρεώσεων που αφορούν τις παραδοσιακές ενδείξεις.

Επ' αυτού και παρά το γεγονός ότι η συμφωνία για τα κρασιά κρίνεται γενικά ικανοποιητική, η γαλλική αντιπροσωπεία είχε επιστήσει την προσοχή της Επιτροπής στην εκ μέρους των Χιλιανών χρήση, στη γαλλική, των παραδοσιακών ενδείξεων Chteau, grand cru, cru bourgeois και clos που μπορούσαν να παραπλανήσουν τον καταναλωτή όσον αφορά την πραγματική προέλευση του κρασιού και να οδηγήσουν σε αθέμιτο ανταγωνισμό. Ως φαίνεται, η Επιτροπή δεν το έλαβεπόψη της αυτό κατά τις διαπραγματεύσεις.

Κυρίως, δεν έχει ακόμη αποδειχθεί το προγενέστερο νομικό δικαίωμα της Χιλής να χρησιμοποιεί τις εν λόγω ενδείξεις, δεδομένου ότι η ισχύουσα νομοθεσία της Χιλής αναγνωρίζει μεν την ύπαρξη συμπληρωματικών ενδείξεων ποιότητας, χωρίς όμως ναπάρχει σχετικός κατάλογος ή ορισμός τους. Κατόπιν τούτου:

1. Μπορεί να αναφέρει η Ευρωπαϊκή Επιτροπή για ποιο λόγο δεν έλαβεπόψη της τις παρατηρήσεις της γαλλικής αντιπροσωπείας σχετικά με το συγκεκριμένο αυτό σημείο·

2. Μπορεί να αποδείξει η Ευρωπαϊκή Επιτροπή ότι, πριν από τη σύναψη της συμφωνίας, η Χιλή είχε αναγνωρίσει μέσω της οικείας εσωτερικής νομοθεσίας τις ενδείξεις Chteau, grand cru, cru bourgeois και clos; Εάν όχι, αντιλαμβάνεται η Επιτροπή ότι στην περίπτωση αυτή τίθεται πρόβλημα προγενέστερου νομικού δικαιώματος·

3. Στην περίπτωση αποδεδειγμένου προγενέστερου νομικού δικαιώματος, θα ήταν διατεθειμένη η Επιτροπή να εγγράψει το σημείο αυτό στην ημερήσια διάταξη της πρώτης επιτροπής συνδιαλλαγής και να ορίσει τους πρακτικούς όρους χρήσης με στόχο τη διαφοροποίηση των παραδοσιακών ενδείξεων και των ομωνύμων συμπληρωματικών ενδείξεων ποιότητας που αναφέρονται στην παράγραφο 5, έχονταςπόψη την ανάγκη ίσης μεταχείρισης των ενεχομένων παραγωγών και μη παραπλάνησης των καταναλωτών (Άρθρο 8, παράγραφος 6 της συμφωνίας)·

(1) ΕΕ L 352 της 30.12.2002, σελ. 3.

Απάντηση του κ. Fischler εξ ονόματος της Επιτροπής

(14 Μαρτίου 2003)

Η Επιτροπή διαπραγματεύθηκε τη Συμφωνία Σύνδεσης με τη Χιλή σε συνεργασία με τα 15 κράτη μέλη της Ευρωπαϊκής Ένωσης. Εξέτασε τις παρατηρήσεις και τις προτάσεις όλων των κρατών μελών, τα οποία συμμετείχαν διαρκώς σε όλες τις εργασίες ιδιαίτερα σε αυτές που αφορούσαν τις τεχνικές πτυχές της συμφωνίας για τον οίνο. Το Συμβούλιο Υπουργών ενέκρινε την προσωρινή εφαρμογή ορισμένων διατάξεων της συμφωνίας σύνδεσης και συγκεκριμένα αυτών που αφορούν τις συμφωνίες σχετικά με την εμπορία του οίνου.

Το θέμα των παραδοσιακών ενδείξεων αποτέλεσε αντικείμενο ιδιαίτερης προσοχής σύμφωνα με τις κατευθυντήριες γραμμές για τον οίνο και τα οινοπνευματώδη ποτά σε σχέση με τις διαπραγματεύσεις με τις τρίτες χώρες που έδωσε το Συμβούλιο προς την Επιτροπή τον Οκτώβριο του 2000.

Το κοινοτικό δίκαιο ορίζει ότι οι διεθνείς συμφωνίες ανάμεσα στην Κοινότητα και στις τρίτες χώρεςπερισχύουν του παράγωγου κοινοτικού δικαίου. Κατά συνέπεια αυτού του είδους οι συμφωνίες ενδέχεται να περιέχουν κανόνες οι οποίοι δεν είναι σύμφωνοι προς το παράγωγο κοινοτικό δίκαιο.

Όσον αφορά το θέμα του προγενέστερου νομικού δικαιώματος, στο οποίο αναφέρεται το Αξιότιμο Μέλος του Κοινοβουλίου, η Επιτροπή θα ήθελε ναπενθυμίσει ότι ο κοινοτικός κανονισμός σχετικά με την επισήμανση(1) δεν πρόκειται να τεθεί σε εφαρμογή πριν την 1η Αυγούστου 2003.

Εξάλλου, η ισχύουσα νομοθεσία σχετικά με τους οίνους επιτρέπει τη χρησιμοποίηση παραδοσιακών ενδείξεων από τρίτες χώρεςπό ορισμένους όρους. Στην περίπτωση της Χιλής η Επιτροπή θεώρησε ότι η χρήση ορισμένων παραδοσιακών ενδείξεων για τις οποίες γίνεται λόγος στη γραπτή ερώτηση πληρούσαν τους όρους που προβλέπει η συμφωνία για τον οίνο σύμφωνα με τους οποίους οι παραγωγοί θα πρέπει να τύχουν ίσης μεταχείρισης και να διασφαλισθεί ότι δεν θα παραπλανηθούν οι καταναλωτές.

Σύμφωνα με τις Συμφωνίες Σύνδεσης τα μέρη θα εξετάσουν τη χρήση ορισμένων ορισμών κατά την πρώτη σύσκεψη της μικτής επιτροπής.

(1) Κανονισμός (ΕΚ) αριθ. 753/2002 της Επιτροπής, της 29ης Απριλίου 2002, για τη θέσπιση ορισμένων λεπτομερειών εφαρμογής του κανονισμού (ΕΚ) αριθ. 1493/1999 του Συμβουλίου όσον αφορά την περιγραφή, την ονομασία, την παρουσίαση και την προστασία ορισμένων αμπελοοινικών προϊόντων, ΕΕ L 118 της 4.5.2002.